Martin Lings

Martin Lings (24. tammikuuta 1909 – 12. toukokuuta 2005), myös nimellä Abū Bakr Sirāj al-Dīn, oli englantilainen kirjailija, opettaja, tutkija ja filosofi. Hän on kirjoittanut profeetta Muhammedin elämäkerran. Lings oli myös kiinnostunut hengellisyydestä William Shakespearen näytelmien taustalla olevasta hengellisyydestä ja kirjoitti aiheesta kirjan. Lings edusti suufilaisuutta ja oli yksi traditionalistisen koulukunnan tekijöitä. Häneen vaikutti merkittävästi Frithjof Schuon.
Elämä ja ura.
Martin Lings syntyi 24. tammikuuta 1909 Manchesterissa protestanttiseen perheeseen. Hän vietti nuoruusvuosiaan paljolti isänsä työn vuoksi Yhdysvalloissa.
Lings valmistui Oxfordin yliopiston Magdalen Collegesta kielen ja kirjallisuuden kurssilta. Tämän jälkeen, vuonna 1935 hän toimi opettajana Liettuassa. Yksi merkittävä elämän käännekohta Lingsin opiskellessa Oxfordissa oli se, kun hän löysi traditionalistisen koulukunnan metafyysikoiden René Guénonin ja Frithjof Schuonin kirjoituksia. Hän oli opiskellessaan myös henkilökohtaisesti tutustunut C. S. Lewisin. Lings kävi Baselissa tapaamassa Schuonia. Hänen mielenkiinto islamia kohtaan alkoi silloin, ja hänestä tuli tavallaan Schuonin opetuslapsi.
Vuonna 1940, Lings matkusti Egyptiin. Hänen yYstävänsä, jota hän oli mennyt tapaamaan, kuitenkin kuoli äkillisesti, ja Lings päätyi Kairon yliopistoon hänen tilalleen. Näihin aikoihin Lings kääntyi muslimiksi ja kiinnostui suufilaisuudesta.
Lings meni naimisiin Lesley Smalleyn kanssa vuonna 1944. He asuivat yhdessä pyramidien läheisyydessä. Noina aikoina Lings oli mukana tuottamassa joka vuotisia Shakespeare-näytelmiä. 
Lings joutui lähtemään Egyptistä brittiläisvastaisten protestien vuoksi. Kolme Lingsin kollegaa surmattiin, ja kaikki britit erotettiin paikallisesta yliopistosta.
Työttömänä kotimaassaan vuonna 1952, Lings jatkoi opiskeluja. Hänen fysioterapeutti-vaimonsa puolestaan sai alansa töitä. Lings suoritti tohtorin tutkinnon 1950-luvun lopulla. Hänen teesinsä keskittyi algeerialaiseen suufiin nimeltään Ahmad al-Alawi. Tämän jälkeen Lings työskenteli British Museumissa ja British Liraryssä, jossa hän valvoi itäisiä kirjoituksia ja muita töitä, ja lopulta, hänen tittelinsä vuosien 1970-1973 aikana oli "Keeper of Oriental Printed Books and Manuscripts." Hän myös otti useasti osaa lehteen nimeltään "Studies in Comparative Religion."
Lingsin kirjoittama teesi, joka toimi pohjana kirjalle "A Sufi Saint Of The Twentieth Century", oli suosittu, mutta hänen parhaiten tunnettu teoksensa on vuoden 1983 elämäkerta profeetta Muhammedista ("Muhammad: His Life Based on the Earliest Sources"). Se huomioitiin ympäri islamilaista maailmaa ja palkittiin Pakistanin ja Egyptin hallintojen toimesta.
Lings ja salafisti tutkija nimeltään Abu Bilal Mustafa al-Kanadi pitivät julkiset väittelyn hänen profeetasta kertovasta kirjastaan. Se julkaistiin lehdessä "Saudi Gazette".
Lings oli lisäksi kiinnostunut Shakespearen hengellisyydestä, etenkin hänen näytelmiensä takana. Aiheesta kertova kirja on "The Secret Of Shakespeare: His Greatest Plays Seen In The Light Of Sacred Art." Teoksen uudemmissa versioissa on mukana prinssi Charlesin esipuhe.
Martin Lings, joka tunnettiin myös nimellä "Abū Bakr Sirāj al-Dīn," kuoli 12. toukokuuta 2005.